Karaļa Džordža sala

Karaļa Džordža sala (, ) vai 25. maija sala (; Argentīnas avotos) ir lielākā Dienvidšetlendas salu arhipelāga sala Antarktikā. Izvietojusies arhipelāga vidusdaļā starp Brensfīlda šaurumu dienvidos un Dreika šaurumu ziemeļos. Faildsa šaurums to atdala no Nelsona salas dienvidrietumos. Ap 90% salas teritorijas klāj ledus. Piekrastē vairākas nelielas saliņas, no kurām viena — Pengvina — ir aktīvs vulkāns.

 Vēsture 
Salu atklāja un tās ziemeļu krastu aptuveni nokartēja britu jūrasbraucējs Viljams Smits 1819. gada 16. oktobrī.SCAR Composite Gazetteer Nosaukta par godu tā laika Lielbritānijas karalim Džordžam III. 

Salas dienvidu krasta līčus intensīvi izmantoja kā roņu, bet vēlāk arī vaļu mednieku bāzes. Pie salas austrumos esošā Melvila raga atrodas Livonijas klints (Livonia Rock, ), kas tā nosaukta par piemiņu angļu buriniekam Livonia (pētīja salas roņu medību vietas 1821.–1822. gadā).
Admiralitātes līcī 1906. gadā tika ierīkota vaļu mednieku bāze, kas darbojās līdz Lielajai depresijai, kad pieprasījums pēc vaļu produktiem apsīka un medības kļuva komerciāli neizdevīgas.

 Polārstacijas 
Pirmo polārstaciju — Bāzi G — Karaļa Džordža salā 1947. gada 18. janvārī ierīkoja Apvienotās Karalistes Folklenda Salu Teritorijas dienests. Tā nepārtraukti funkcionēja līdz 1961. gadam, kad tika slēgta, bet 1984. gadā tās vietā tika uzbūvēta Brazīlijas polārstacija Komandanteferrasa. Mūsdienās salā darbojas 11 valstu 13 polārstacijas, no kurām 11 funkcionē cauru gadu. Vēl divas vasaras stacijas (Baljve un Hulioripamonti) izvietojušās nelielajā Ārdlija salā Maksvela līcī.

 Nosaukums Valsts Statuss Darbības gadi Admiraltibeja  slēgta 1947—1961 Arctovski  vissezonas 1977— Artigasa  vissezonas 1984— Baljve  vasaras 1953— Belinshauzena  vissezonas 1968— Čančena  vissezonas 1985— Dalmana  vasaras 1994— Eduardofreja  vissezonas 1969— Hulioeskudero  vissezonas 1994— Hulioripamonti  vasaras 1982— Karlīni  vissezonas 1953— Komandanteferrasa  vissezonas 1984— Mačupikču  vasaras 1989— PīterlenīUSA Sommerstationen  lauka nometne 1985— Rodolfomarša  vissezonas 1980— Sedžona  vissezonas 1988—

 Atsauces 

 Ārējās saites 
 Steffen Vogt. Towards an Antarctic Spatial Data Infrastructure
 Human activity on King George Island


Kategorija:Dienvidšetlendas salas
Kategorija:Antarktīdas salas
Kategorija:Britu Antarktiskā teritorija
Kategorija:Argentīnas Antarktīda
Kategorija:Čīles Antarktiskā teritorija